James Brown
Džeimsas Džozefas Braunas (James Joseph Brown; 1933 m. gegužės 3 d. – 2006 m. gruodžio 25 d.), kartais vadinamas Soul muzikos krikštatėviu – vienas geriausiai žinomų XX a. dainininkų. Nors James Brown niekuomet nebuvo ypač populiarus (geriausiai parduodami albumai yra vos perkopę 500 000 kopijų tiražą), jo įvaizdis, judesys, muzikos ir dainavimo maniera, bei spalvingi, pompastiški gyvi pasirodymai tapo pavyzdžiu ir įkvėpė didžiausias XX a. popmuzikos žvaigždes – Michael Jackson ir Prince. James Brown plačiajai publikai geriausiai žinomas dainomis „I Feel Good“(1965), „It's a Mans World“(1966), „Say It Loud“(1968), „Sex Machine (Get On Up)“(1970) ir filmo „Rocky IV“ garso takelio dainos „Living In America“(1985) atlikimu.